CELEX: 62005CA0396
Language: et
Date: 2007-12-18 00:00:00
Title: Liidetud kohtuasjad C-396/05, C-419/05 ja C-450/05: Euroopa Kohtu (suurkoda) 18. detsembri 2007 . aasta otsus (Sozialgericht Berlini, Landessozialgericht Berlin-Brandenburgi — Saksamaa — Eelotsusetaotlused) — Doris Habelt (C-396/05), Martha Möser (C-419/05), Peter Wachter (C-450/05) versus Deutsche Rentenversicherung Bund (Sotsiaalkindlustus — Määrus (EMÜ) nr 1408/71 — III ja VI lisa — Isikute vaba liikumine — EÜ artiklid 18, 39 ja 42 — Vanadushüvitised — Väljaspool Saksamaa Liitvabariigi territooriumi täitunud sissemakseperioodid — Mitte-eksporditavus)

23.2.2008   
            
            
               ET
            
            
               Euroopa Liidu Teataja
            
            
               C 51/10
            
         Euroopa Kohtu (suurkoda) 18. detsembri 2007. aasta otsus (Sozialgericht Berlini, Landessozialgericht Berlin-Brandenburgi — Saksamaa — Eelotsusetaotlused) — Doris Habelt (C-396/05), Martha Möser (C-419/05), Peter Wachter (C-450/05) versus Deutsche Rentenversicherung Bund
   (Liidetud kohtuasjad C-396/05, C-419/05 ja C-450/05) (1)
   
   (Sotsiaalkindlustus - Määrus (EMÜ) nr 1408/71 - III ja VI lisa - Isikute vaba liikumine - EÜ artiklid 18, 39 ja 42 - Vanadushüvitised - Väljaspool Saksamaa Liitvabariigi territooriumi täitunud sissemakseperioodid - Mitte-eksporditavus)
   (2008/C 51/16)
   Kohtumenetluse keel: saksa
   Eelotsusetaotluse esitanud kohus
   Sozialgericht Berlin, Landessozialgericht Berlin-Brandenburg
   Põhikohtuasja pooled
   
      Hagejad: Doris Habelt (C-396/05), Martha Möser (C-419/05), Peter Wachter (C-450/05)
   
      Kostja: Deutsche Rentenversicherung Bund
   Kohtuasja ese
   Eelotsusetaotlus — Sozialgericht Berlin — EÜ asutamislepingu artikli 42 tõlgendamine — Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, muudetud ja ajakohastatud nõukogu 2. detsembri 1996. aasta määrusega (EÜ) nr 118/97 (EÜT L 28, lk 1; ELT eriväljaanne 05/03, lk 6), VI lisa C osa „Saksamaa” punkti 1 kehtivus — Keeldumine maksta Saksa vanadushüvitist Belgiasse elama asunud Saksa kodanikule aastatel 1939 kuni 1945 Sudeedimaal täitunud töötamisperioodide eest
   Resolutiivosa
   
               1.
            
            
               Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, muudetud ja ajakohastatud nõukogu 2. detsembri 1996. aasta määrusega (EÜ) nr 118/97, VI lisa C osa „Saksamaa” punkti 1 sätted ei ole isikute vaba liikumisega ja eelkõige EÜ artikliga 42 kooskõlas, kuivõrd nende sätete kohaselt on võimalik sellistel asjaoludel nagu põhikohtuasjades võtta vanadushüvitiste maksmisel arvesse sissemakseperioode, mis on täitunud aastatel 1937 kuni 1945 territooriumi osadel, kus kehtisid Saksa Riigi sotsiaalkindlustusseadused, kuid mis asuvad väljaspool Saksamaa Liitvabariigi territooriumi, vaid tingimusel, et hüvitisesaaja elab nimetatud liikmesriigi territooriumil.
            
         
               2.
            
            
               Määruse nr 1408/71 muudetud redaktsiooni III lisa A ja B osa punkti 35 „Saksamaa — Austria” alapunkti e sätted ei ole EÜ artiklitega 39 ja 42 kooskõlas, kuivõrd nende sätete kohaselt on võimalik sellistel asjaoludel nagu põhikohtuasjas, kus hüvitisesaaja elab Austrias, võtta vanadushüvitiste maksmisel arvesse sissemakseperioode, mis on välisriigi pensionide seaduse (Fremdrentengesetz) alusel täitunud aastatel 1953 kuni 1970 Rumeenias, vaid tingimusel, et hüvitisesaaja elab Saksamaa Liitvabariigi territooriumil.
            
         
               3.
            
            
               Määruse nr 1408/71 muudetud redaktsiooni VI lisa C osa „Saksamaa” punkti 1 sätted ei ole isikute vaba liikumisega ja eelkõige EÜ artikliga 42 kooskõlas, kuivõrd nende sätete kohaselt on võimalik sellistel asjaoludel nagu põhikohtuasjas võtta vanadushüvitiste maksmisel arvesse sissemakseperioode, mis on välisriigi pensionide seaduse alusel täitunud aastatel 1953 kuni 1970 Rumeenias, vaid tingimusel, et hüvitisesaaja elab Saksamaa Liitvabariigi territooriumil.
            
         
      (1)  ELT C 22, 28.1.2006.
   
      ELT C 74, 25.3.2006.